laion/Wikipedia-Exotic huggingface dataset:
כריסטינה, נסיכת הולנד

כריסטינה, נסיכת הולנד (בהולנדית: Christina, Prinses der Nederlanden‏; 18 בפברואר 1947 – 16 באוגוסט 2019) הייתה בתה הקטנה של יוליאנה, מלכת הולנד ואחותה של ביאטריקס, מלכת הולנד. הנסיכה מריה כריסטינה נולדה ב-18 בפברואר 1947 בארמון המלכותי בבארן, הולנד, ליוליאנה, נסיכת הולנד, ולברנהרד, נסיך ליפה-ביסטרפלד. בילדותה הייתה מוכרת בשם מַרַייְקֶה (Marijke), כינוי חיבה של שמה הראשון. ב-9 באוקטובר אותה שנה היא הוטבלה, וסנדקיה היו סבתה וילהלמינה, מלכת הולנד, אחותה הבכורה ביאטריקס, נסיכת הולנד, וינסטון צ'רצ'יל, סבתה ארמגארד פון קראם, פליצ'ה, נסיך בורבון-פארמה, ואן, נסיכת בורבון-פארמה. במהלך ההיריון אמה חלתה באדמת, וכתוצאה מכך, מרייקה נולדה כמעט עיוורת. עם הזמן, ההתקדמות הרפואית אפשרה טיפולים אשר, בעזרת משקפיים מיוחדים, הביאו לשיפור הראייה שלה, כך שהיא יכלה ללמוד בבית הספר ולחיות חיים נורמליים יחסית. בשנת 1948 סבתה וילהלמינה, מלכת הולנד, התפטרה לאחר שלטון של כמעט 58 שנה, לטובת אמה של מרייקה - יוליאנה, מלכת הולנד. לצורך טיפולי העין של מרייקה, נעזרה אמה יוליאנה בשירותיה של מרפאת באמונה שנויה במחלוקת. הדבר הביא באמצע שנות החמישים לסכסוך בין הוריה, אשר התגלגל עד למשבר חוקתי. המשבר יושב, אך בעקבותיו פחת כוחה של יוליאנה. למרות הנכות הראשונית שלה, היא הייתה ילדה מבריקה ומאושרת, עם כישרון רב למוזיקה. כמו כן, היה לה גם כישרון לשפות, וכנערה צעירה הפתיעה את נשיא צרפת, רנה קוטי, בשיחה רהוטה איתו בצרפתית. כמו אחיותיה, היא הצטרפה לתנועת הצופים כילדה צעירה. בשנת 1963 שינתה הנסיכה מרייקה את שמה לשמה השני, כריסטינה. בגיל 21 היא עברה לקנדה ללמוד מוזיקה קלאסית במונטריאול, ולאחר כמה שנים, היא קיבלה משרת הוראה בבית הספר מונטסורי בניו יורק, שם, בשם כריסטינה ואן אורנז', נפגשה הנסיכה והתחילה מערכת יחסים עם גולה קובני בשם חורחה פרס אי גיירמו, שהיה מורה בהארלם ומלונאי לשעבר. גיירמו נולד בהוואנה ב-1 באוגוסט 1946, לפדריקו חילברטו פרס אי קסטייו ואשתו אדניה מרסדס גיירמו אי מררו. מכיוון שגיירמו היה קתולי, הייתה אפשרות שהנישואים עלולים לגרום לשערורייה ציבורית בהולנד, כמו זו שהתרחשה בשנת 1964, כאשר אחותה של כריסטינה הנסיכה איריינה נישאה לקרלוס הוגו, דוכס פארמה. לפיכך, הנסיכה כריסטינה, באותה תקופה התשיעית בתור לכס המלוכה ההולנדית, ויתרה על זכויותיה ועל זכויות צאצאיה על כס המלכות לפני שהודיעה רשמית על אירוסיה ביום האהבה 1975. ב-28 ביוני 1975 התחתנו השניים בהולנד, ולאחר נישואיהם הם התגוררו בניו יורק, אך לאחר מכן עברו להולנד, שם הם התגוררו ליד האג. ב-25 באפריל 1996 התגרשה כריסטינה מבעלה, ולאחר מכן חזרה עם ילדיה לגור בארצות הברית. לאחר מות אמה, גרה כריסטינה בלונדון, ולאחר מכן התגוררה במונטה ארג'נטריו, איטליה. כריסטינה הקליטה מספר תקליטורים והייתה לה קרן מוזיקה בהולנד. היא שרה בהלוויות של הוריה, ואף השתתפה בקונצרט מחווה לפסטיבל CIMA שנערך באיטליה למלכה יוליאנה, בניצוחו של ז'ורז'ה שאמינה (אנ'). כריסטינה נפטרה ב-16 באוגוסט 2019. ב-28 ביוני 1975 התחתנה כריסטינה ברומא עם חורחה פרס אי גיירמו, ונולדו להם 3 ילדים: ברנרדו גיירמו (נולדה ב-1977) ניקולס גיירמו (נולדה ב-1979) ג'וליאנה גיירמו (נולדה ב-1981) מדיה וקבצים בנושא כריסטינה, נסיכת הולנד בוויקישיתוף כריסטינה, נסיכת הולנד, באתר "Find a Grave" (באנגלית)
You Don't Care About Me

You Don't Care About Me (בעברית: לא אכפת לך ממני) הוא שיר שהוקלט על ידי הזמרת הקולומביאנית שאקירה, מתוך אלבומה העשירי, Shakira. השיר יצא כרצועה ה-3 מתוך האלבום. בסמוך לצאתו של האלבום, הועלה השיר לספוטיפיי, לאפל מיוזיק, ולשאר רשתות הסטרימינג. השיר נכתב על ידי נאסרי אטוה, אדם מסינגר ושנטל קרביזוק, והופק על ידי שאקירה, מסינגר ואטוה. השיר הוא שיר בסגנון הפופ הלטיני, המספר בתוכו סיפור שבו שאקירה טוענת כי לאהובה כבר לא אכפת יותר ממנה, ומכאן שמו. האודיו של השיר הועלה ליוטיוב ב-26 במאי 2014, וצבר למעלה מחצי מיליון צפיות. בספוטיפיי צבר השיר למעלה מ-8.3 מיליון השמעות. בשנה שבה יצא השיר, הופיעה איתו שאקירה במספר מופעים כאשר הבולט ביותר מביניהם התקיים בטקס פרסי המוזיקה של iHeartRadio. לאחר מכן, הופיעה שאקירה עם השיר "23" ועם השיר הזה בקונצרט "Wango Tango" שנערך מדי שנה, בחסות הרדיו של לוס אנג'לס. מידע על השיר "You Don't Care About Me" באתר AllMusic סרטון השיר "You Don't Care About Me" באתר יוטיוב Shakira - Shakira., Discogs (באנגלית) Shakira. (Deluxe Version) (באנגלית), 2014-03-21, נבדק ב-2018-03-21 Shakira. by Shakira on Apple Music (בCanadian English), 2014-03-21, נבדק ב-2018-03-21 Stewart, Allison (2014-03-24). "'Shakira' review: Another appealing album from a charming pop star". Washington Post (באנגלית אמריקאית). ISSN 0190-8286. נבדק ב-2018-03-21. "Shakira's new album: What's the verdict?". Digital Spy (באנגלית). 2014-03-24. נבדק ב-2018-03-21. ikevinSM, Shakira - You Don't Care About Me (Lyrics), נבדק ב-2019-01-25 Shakira. (Expanded Edition), נבדק ב-2020-04-01 vegeta goku (2014-03-24), shakira you don't care about me LIVE iHeartRadio, נבדק ב-2018-03-21 "Maroon 5, Shakira, Ed Sheeran, Ariana Grande Light Up 2014 Wango Tango Festival". Billboard. נבדק ב-2018-03-21.
יורמה אולילה

יורמה יאקו אולילה (בפינית: Jorma Jaakko Ollila; נולד ב-15 באוגוסט 1950) הוא איש עסקים פיני. כיהן כיושב ראש חברת האנרגיה ההולנדית-אנגלית "של" (יוני 2006–מאי 2015), מנכ"ל (1992–2006) ויושב ראש (1999–2012) חברת נוקיה. נודע כמי שהוביל את נוקיה להיות יצרנית המכשירים הגדולה ביותר בעולם בשעתו. איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמ' 14–18. מדיה וקבצים בנושא יורמה אולילה בוויקישיתוף צליל החיוג של יורמה אולילה, באתר גלובס, 19 בדצמבר 1999 יורמה אולילה, במסד הנתונים הקולנועיים IMDb (באנגלית) ערך זה הוא קצרמר בנושא אישים ובנושא כלכלה. אתם מוזמנים לתרום לוויקיפדיה ולהרחיב אותו.
ברברה עמיאל

ברברה ג'ואן עמיאל, הברונית בלאק מקרוסהרבור (באנגלית: Barbara Joan Estelle Amiel, Baroness Black of Crossharbour; נולדה ב-4 בדצמבר 1940) היא סופרת, בעלת טור, עיתונאית ואשת חברה יהודיה בריטית בעלת דעות שמרניות. אשתו (בנישואיה החמישיים) של איל התקשורת לשעבר קונרד בלק וסגנית הנשיא באימפריית התקשורת שלו, קונצרן ההוצאה לאור "סאן טיימס מדיה גרופ" (הולינג'ר אינטרנשיונל) (אנ'). זוכת פרס אדגר לסופרי מתח ומסתורין. איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמ' 68. מדיה וקבצים בנושא ברברה עמיאל בוויקישיתוף פרופיל של ברברה עמיאל באתר הגרדיאן הבריטי (באנגלית) ערך זה הוא קצרמר בנושא אישים ובנושא תקשורת. אתם מוזמנים לתרום לוויקיפדיה ולהרחיב אותו.
פרשת סיסטו

פרשת סיסטו (בגרמנית: Sixtus-Affäre) הוא הכינוי שניתן לניסיון של קרל הראשון, קיסר אוסטריה להוציא את האימפריה האוסטרו-הונגרית ממלחמת העולם הראשונה באמצעות כריתת הסכם שלום עם מדינות ההסכמה. הפרשה קרויה על שמו של סיסטו, נסיך בורבון-פארמה - גיסו של הקיסר, אשר תיווך בינו לבין מדינות ההסכמה. ב-28 ביוני 1914 נרצחו ביריות בעיר סרייבו פרנץ פרדיננד, ארכידוכס אוסטריה ואשתו סופיה, דוכסית הוהנברג. הפרשה הובילה למשבר יולי, אשר במהלכו שלחה האימפריה האוסטרו-הונגרית אולטימטום תקיף לממלכת סרביה, ומשזה לא נענה, פתחה אוסטריה במלחמה כנגד סרביה. כך פרצה מלחמת העולם הראשונה. עד מהרה הצטרפו האימפריה הרוסית, צרפת, בריטניה, בלגיה ואיטליה למלחמה לצד סרביה, והקיסרות הגרמנית, בולגריה והאימפריה העות'מאנית לצד אוסטריה. באביב 1917 התקרבה המלחמה לשנתה הרביעית, ואוסטריה כבר מאסה בה. קרל הראשון, קיסר אוסטריה החליט לחתור לשלום נפרד עם מדינות ההסכמה. הקיסרית זיטה כתבה מכתב לאחיה סיסטו, נסיך בורבון-פארמה אשר שרת כקצין בצבא הבלגי, והזמינה אותו לבוא לבקר בחשאי בווינה. אמם, מריה אנטוניה, העבירה את המכתב לידיו באופן אישי. קרל גם הוא יצר קשר עם סיסטו דרך שווייץ הנייטרלית. בהסכמת הצרפתים והבריטים, סיסטו הגיע לווינה עם תנאים מוכנים מראש. מדינות ההסכמה סירבו לנהל משא ומתן על הסכם שלום נפרד עם אוסטריה, אלא דרשו הסכם גם עם גרמניה. צרפת דרשה לקבל חזרה את אלזס ולורן מידי גרמניה, את שיקום עצמאותה של בלגיה, וכן דרשה שהאימפריה העות'מאנית תמסור את קונסטנטינופול לידי האימפריה הרוסית. לקרל לא היו בעיות עם תנאים אלו, שלא נגעו ישירות לאימפריה שלו, והוא שלח מסר סודי ובלתי רשמי לנשיא צרפת, אשר בו הוא מודיע על הסכמה עקרונית לשלוש נקודות אלו. קרל הבטיח להשתמש "בכל האמצעים ובכל ההשפעה האישית שלי". אולם גרמניה סרבה לנהל משא ומתן על אלזס-לורן, ולנוכח הצלחות מעצמות המרכז בחזית המזרחית וההתמוטטות הצפויה של רוסיה, סרבה בכלל לדבר על הסכם שלום. סיסטו המשיך במאמציו, ואף פגש את ראש ממשלת בריטניה דייוויד לויד ג'ורג' בלונדון. לויד ג'ורג' הסכים להגיע להסכם נפרד עם אוסטריה, אולם עמדו לו למכשול מפקדי הצבא הבריטי אשר סירבו להסכים לכך. באפריל 1918 נחתם הסכם ברסט-ליטובסק, אשר סיים את הלחימה בחזית המזרחית. בעקבות כך, נשא שר החוץ האוסטרו-הונגרי, הרוזן צ'רנין נאום בו הוקיע את ראש ממשלת צרפת ז'ורז' קלמנסו כגורם האחרון העומד בפני השלום באירופה. קלמנסו זעם, ופרסם את מכתביו של קרל אליו ואת מאמציו להגיע להסכם שלום מאחורי גבם של הגרמנים. אלו האחרונים זעמו, ואף התעוררו חששות לפלישה גרמנית לאוסטריה. צ'רנין טען שהדרך היחידה להציל את המצב תהיה התפטרות של קרל, אולם קרל סירב וצ'רנין הוא זה שהתפטר. קרל שלח הודעה לווילהלם השני, קיסר גרמניה בו הודיע לו כי סיסטו לא הוסמך להציג את המכתב ואת הצעות השלום, וכי אוסטריה מעולם לא שקלה להסכים להפקעת אלזס-לורן ובלגיה מידי גרמניה. הגרמנים הסכימו לסלוח, אולם דרשו מעורבות יתר של אוסטריה במלחמה. פרשת סיסטו (בגרמנית)
Shake It Off (שיר של מריה קארי)

Shake It Off (בעברית: מתנערת מזה) הוא שיר של הזמרת מריה קארי מתוך אלבומה התשיעי The Emancipation of Mimi. השיר יצא כסינגל השלישי מתוך האלבום והוא נכתב והופק על ידי קארי עצמה, ג'רמיין דופרי, בריאן מיכאל קוס וג'ונטה אוסטין. השיר נשלח לראשונה לרדיו ב-12 ביולי 2005 על ידי חברות התקליטים "איילנד רקורדס" ו"מרקורי רקורדס" כסינגל השלישי בארצות הברית בעוד השיר "Get Your Number" יצא כסינגל השלישי במדינות אחרות בעולם. מבחינה מוזיקלית השיר הוא שיר R&B עם השפעות של היפ-הופ ופופ. מבחינה לירית השיר מדבר על המשכת החיים כרגיל אחרי פרידה ממאהב בוגדני. השיר זכה לביקורות חיוביות מהמבקרים שהחמיאו לו על המילים הפשוטות אך מעוררות ההשראה וקראו לו אחד מהשירים הבולטים מהאלבום. השיר שהה 6 שבועות במקום ה-2 בארצות הברית זאת לאחר שהשיר שלה "We Belong Together", חסם אותה מלהגיע למקום הראשון. ובכך שברה שיא והפכה לאמנית הנשית הראשונה שנמצאת ב-2 המקומות הראשונים במצעד בו זמנית. ההצלחה של השיר הגיע גם לאוסטרליה וניו זילנד שם השיר הגיע למקומות ה-6 וה-5, בהתאמה. אם כי באירופה השיר פחות זכה להצלחה כאשר הגיע למקום ה-31 בלבד במצעד האירופאי הכללי. הקליפ לשיר ביים ג'יי נאבה והוא בכיכובו של השחקן כריס טאקר. הקליפ היה מועמד לפרס קליפ ה-R&B הטוב ביותר בטקס פרסי ה-VMA. על מנת לקדם את השיר ביצעה אותו קארי בטקס פרסי ה-VMA, בטקס פרסי המוזיקה העולמית, בתוכנית הבריטית טופ אוף דה פופס, בתוכנית "בוקר טוב אמריקה" ובתוכנית "Dick Clark's New Year's Rockin' Eve". בנוסף, הוא גם נכלל ב-3 מסיבובי ההופעות של הזמרת. מידע על היצירה "Shake It Off" באתר מיוזיק בריינז מידע על הסינגל "Shake It Off" באתר מיוזיק בריינז סרטון השיר "Shake It Off" באתר יוטיוב CBC.ca - Arts - Music - Carey On, ‏2009-03-30 "Billboard - Music Charts, News, Photos & Video". Billboard. נבדק ב-2018-03-23. ARIA Charts - Accreditations - 2005 Singles, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-11-08.
עקיבא ליברכט

עקיבא ליברכט (22 בנובמבר 1876 - 3 במרץ 1958) היה מחלוצי היישוב ומראשוני מתיישבי פתח תקווה. ליברכט היה ראש ועד פתח תקווה (1912-1913), חבר בוועד הלאומי כנציג האיכרים וראש הוועד הראשון של כפר סבא. ליברכט נולד בירושלים בו' בכסלו תרל"ז (1876) לאביו מאיר שמעון שהיה עסקן ולאמו הניה. בילדותו למד תורה בחדר, ושפות ומדעים ממורים פרטיים. בגיל 15 יצא לגרמניה למטרות רפואיות ולשם השתלמות. בגרמניה קיבל שיעורים פרטיים מבני משפחתו ולאחר מכן היה מזכירו הפרטי של הרב עזריאל הילדסהיימר ולמד בסמינר לרבנים שניהל הרב ולמד ליברכט מסחר בבית ספר תיכון בהנובר עוד הוסיף ללמוד חקלאות בגרמניה, למד את המקצוע בווינה והתמחה במיוחד בגידול דבורים. בתרנ"ז חזר ליברכט ארצה, עת הוריו גרו בפתח תקווה ואביו ניהל את משק לחמן במושבה. באותה שנה נשא לאישה את שושנה גוטליב, ואביו הקים לו את משק הדבורים הראשון בארץ. מאוחר יותר אביו העביר לו את ניהול המשק. בשנים 1906–1907 הקים ליברכט את החברות "סגולה" ו"מוריה" לפרדסנות, וחברה לשאיבת מים מהירקון בנוסף, הקים את היקב "נחלת צבי". ליברכט היה עסקן ותרם למושבה פתח תקווה באותן השנים. הוא נבחר לוועד בית הספר של הברון רוטשילד (בעשור השני של המאה ה-21, בי"ס פיק"א), העלה את הרמה הלימודית ותרם מכספו לשיפוץ בית הספר. ביתו של ליברכט היה אחד מהבתים התרבותיים במושבה. כך מתארת את הבית הסופרת אסתר ראב: "בפתח תקוה היו שלשה בתים אריסטוקרטים: של עקיבא ליברכט שהיה בסימן התרבות הגרמנית, בית פרץ פסקל בו שלטה התרבות הצרפתית ובית קרול שכולו הווי רוסי." בשנת 1903, אחרי רכישת אדמות כפר סבא על ידי הברון רוטשילד (לאחר ניסיון ההתיישבות הכושל הראשון), רוטשילד מכר את רובן למתיישבי פתח תקווה וביניהם ליברכט עד מהרה הפך ליברכט לראש הוועד הראשון של כפר סבא (שמקום מושבו היה בפתח תקווה). בשנים 1912–1913 היה ראש ועד המושבה, ובתקופות שונות חבר הוועד, חבר ועדות שונות וראש המועצה. במלחמת העולם הראשונה (1914–1918) ליברכט היה קבלן עצים להסקת הרכבות הצבאיות. לעבודה זו גייס יהודים רבים וכך עזר להם להשתחרר מהלחימה בחזית. במהלך המלחמה, בשנת 1917, השתתף במשלחת לחזית קרב עזה הראשון כדי לעודד ולשפר את מצבם של היהודים בחזית. במאורעות תרפ"א וכמה שנים לאחר מכן היה ליברכט חבר בוועד הביטחון של פתח תקווה. ב-1923, שכנע יחד עם אברהם שפירא (זקן השומרים) את הנציב העליון הרברט סמואל לא לשחרר מהכלא את השייח' שאקר אבו כישכ (מנהיג מאורעות תרפ"א) עד אשר יתנצל שבטו ע"פ כללי הטקס הבדואים דאז. בין השנים 1925–1930, היה ליברכט חבר בוועד הלאומי כנציג האיכרים משנת 1944 שימש כמנהל הארכיון לתולדות פתח תקווה. ליברכט נפטר בי"א באדר תשי"ח (1958) ונקבר בבית הקברות סגולה. רחוב בפתח תקווה נקרא על שמו של ליברכט, ורחוב אחר, על שם היקב שהקים: "נחלת צבי". אזור התעשייה "סגולה" בעיר נקרא על שם החברה שהקים ליברכט. ליברכט עקיבא, באתר האינטרנט של הארכיון לתולדות פתח תקווה דוד תדהר (עורך), "עקיבא ליברכט", באנציקלופדיה לחלוצי הישוב ובוניו, כרך ב (1947), עמ' 733; המשך הערך בדף הבא: דוד תדהר (עורך), "עקיבא ליברכט", באנציקלופדיה לחלוצי הישוב ובוניו, כרך ב (1947), עמ' 734 עליזה וורם, עקיבא ליברכט - מנהל הארכיון העירוני של פתח תקווה - עלון מטעם מרכז פסג"ה המקומי, אפריל 2012
לודוויג פון דרייק

לודוויג פון דרייק (באנגלית: Ludwig Von Drake) הוא דמות בדיונית מונפשת שנוצרה על ידי חברת וולט דיסני. הוא הופיע לראשונה בשנת 1961 בפרק "An Adventure in Color/Mathmagicland" של תוכנית הטלוויזיה "עולמו המופלא של דיסני". פול פריס היה קולו המקורי של הדמות עד פרשתו בשנת 1986, כאשר לאחר מכן הוא דובב לזמן קצר על ידי ווקר אדמיסטון. החל משנת 1987 הוא מדובב על ידי קוריי בורטון. פון דרייק, דודו של דונלד דאק, לבוש כפרופסור מפוזר, מוצאו ומבטאו וינאיים והוא מתהדר בתארים אקדמאיים רבים. הדמות הופיעה במדיות שונות של חברת וולט דיסני, ביניהן "מיקי ואפון הקסם", "אגדות ברווזים", "דונלד דאק וצוות קוואק", "מועדון החברים של מיקי מאוס", "מיקי מאוס", "מיקי מאוס: הרפתקאות מבולבלות", "סיפורים של ברווזים", "העולם המופלא של מיקי מאוס", "מיקי מאוס: כייף של בית" ו"היו היה סטודיו". מדיה וקבצים בנושא לודוויג פון דרייק בוויקישיתוף ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ברוך שמשון הגר

הרב ברוך שמשון הגר (ביידיש: האגער; נולד בז' בשבט ה'תשכ"ד, 21 בינואר 1964) הוא האדמו"ר מוויז'ניץ מונסי בבית שמש, והאדמו"ר המרכזי של חסידות ויז'ניץ מונסי בישראל. נולד בארצות הברית לרבי מרדכי הגר מוויז'ניץ מונסי, ולסימא מירל, בת הרב יעקב יוסף טברסקי, האדמו"ר מסקווירא. בשנת ה'תשמ"ג נישא למרים, בתו של בן דודו רבי ישראל הגר, האדמו"ר הנוכחי מוויז'ניץ. לאחר נישואיו עבר להתגורר בקריית ויז'ניץ בישראל קרוב לחמיו. מספר שנים לאחר מכן מונה לרבם של חסידי אביו בבני ברק בבית הכנסת ברחוב מלצר. בתחילת שנות ה'תש"ס פתח בית מדרש של החסידות בעיר בית שמש, ובהמשך העתיק את מקום מגוריו לשם. במקביל הגיע פעמים רבות לשבות בבני ברק. באלול תשע"ד פתח ישיבה קטנה בבית שמש. דודו וסב אשתו הרב משה יהושע הגר מוויז'ניץ נהג להתכתב עמו בנושאים תורניים. עם פטירת אביו בכ"ט באדר ה'תשע"ח, הוכתר לכהן כממלא מקום אביו בעיר בית שמש ולו מאות חסידים. לאחר התמנותו לאדמו"ר הצהיר כי הוא ממשיך במנהג אביו ומתנגד שיצלמו אותו. בשנת תשע"ו הקים ישיבה קטנה בבית שמש, בראשות הישיבה עומד אחיינו חיים מאיר רוטנברג. בשנת תש"פ פתח ישיבה גדולה. בשנת תש"פ נחנך בניין בית המדרש הגדול של החסידות בבית שמש. מרגלית, נשואה לבן דודה הרב ישראל הגר, ראש ישיבת "בנין אבות - ויז'ניץ קיימישא" ובן הרב מנחם מנדל הגר, האדמו"ר מוויז'ניץ בקייאמישא לייק. ציפורה ברכה, נשואה לבן דודה הרב חיים מאיר, ראש ישיבת ויז'ניץ בוויליאמסבורג, בן הרב יצחק יוחנן הגר, האדמו"ר מוויז'ניץ בוויליאמסבורג. בריינא פריידא, נשואה לבן דודה הרב ישראל טברסקי, רב בית המדרש "אהבת שלום" ויז'ניץ מונסי בבני ברק ור"מ בישיבת "תורת מרדכי - ויז'נץ בית שמש". בן הרב אברהם דב טברסקי, רב קהילת רחמסטריווקא במונסי, חתנו של רבי מרדכי מוויז'ניץ מונסי. טראנא, נשואה לרב שניאור זלמן ארנסטר, רב בית המדרש "תורת מרדכי" ויז'ניץ בית שמש ברמה ד'. נכדו של הרב זאב ארנסטר, רב קריית מאור חיים בירושלים, ונינו של הרב משה ארנסטר. חיים מאיר, בנו הגדול, עומד לימינו בהנהלת המוסדות. נשוי להינדא, בת הרב דוד משה רוזנבוים רבה של קהילת קרעטשניף ברחובות, בנו של הרב מנחם אליעזר זאב, האדמו"ר מחסידות קרעטשניף. יוחנן, ראש ישיבה בניו יורק. בזיווג ראשון היה נשוי לפיגא חיה, בתו של בן דודו ישראל שנייבאלג, נכדו של רבי מרדכי מוויז'ניץ מונסי. לאחר שנפטרה עקב סיבוכים בלידה נשא את אחותה טראנא. יוכבד, נשואה לשלמה יהודה זלמן לייב, בן הרב אליעזר ארנסטר, רב קריית מאור חיים בצפת. הינדא, נשואה לשמואל צבי, ראש החבורה של הקהילה באלעד. בנו של בן דודה הרב חיים מאיר הגר, נכדו של רבי מרדכי מוויז'ניץ מונסי. משה ויסברג, הרבי החדש הפתיע: אבא לא היה נגד הבחירות, באתר בחדרי חרדים, 26 באוקטובר 2018 משה ויסברג, הצצה מיוחדת: שבעת הממשיכים מויז'ניץ ממונסי שיוכתרו לאדמו"רים, באתר בחדרי חרדים, 17 במרץ 2018 כיכר השבת, ‏אחרי שנים: בית הכנסת של ויז'ניץ בית שמש, באתר כיכר השבת, 19 באוגוסט 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צב האטלס

צב האטלס (שם מדעי: Megalochelys atlas) הוא מין נכחד של צב קדום מתקופת המיוקן עד לפליסטוקן שחי לפני 3–12 מיליון שנה. הוא חי באזור של הודו ופקיסטן ומערבה, אולי אפילו עד מערב אירופה, והגיע מזרחה עד לאיים סולאווסי (באינדונזיה של ימינו) וטימור. זה היה הגדול שבצבי היבשה שחיו מעולם. אורך השריון שלו עלה על שני מטר והיה באורך כללי של 2.5–2.7 מטרים. הוא שקל ארבעה טונות לפי החישובים המופרזים, אך על פי בדיקה של נפח השלד, מוערך שמשקלו היה קרוב יותר ל-1–2 טונות, ולא הרבה יותר. גם כך הוא היה גדול בהרבה מהגדולים בצבי היבשה המודרניים שהגדולים שבהם - צב אלדברה או צב גלאפגוס מגיעים עד למשקל 400 ק"ג. ככל הנראה הוא נע בדומה לצבי הגלאפגוס עם רגליים שדומות לרגלי פילים, נע בכבדות לאיטו וניזון מעשבים. מדיה וקבצים בנושא צב האטלס בוויקישיתוף צב האטלס, באתר האנציקלופדיה של החיים (באנגלית) צב האטלס, באתר GBIF (באנגלית)
טמנוספונדילים

טמנוספונדילים (שם מדעי: Temnospondyli) היא סדרה של דו-חיים קדומים. הם היו חלק מבני הקבוצה הפרפילטית לאבירנתודונטיה שהייתה שלב מקשר בין הדו-חיים המודרניים לזוחלים. יצורים אלה היו מגוונים בגודלם ובמראם והם הסתגלו למגוון בתי גידול. הם פרחו בעיקר בתורים קרבון ופרם שבעידן הפלאוזואיקון וגם בתור הטריאס המוקדן שבמזוזואיקון. הם שרדו עד אחרי התקופה קרטיקון עליון אך נעלמו לאחר 120 מיליון שנה, בעיקר עקב תחרות עם הדינוזאורים והתנינים על מקומות מחיה. יצורים אלה יכלו לחיות במגוון בתי גידול ביבשה, במים מתוקים וכמה מינים שחו סביב חופים. חלקם היו טורפים גדולים שדמו לתנינים ואחרים בעלי מבנה גוף מוזר ביותר. אחרים דמו לסלמנדרות הקיימות או לתולענים. לחלקם היה עור קשה וקוצני מעט. ככל הנראה כולם חזרו למים כדי להטיל ביצים. הגדול בבני קבוצה זו היה הפריונוסוכוס (Prionosuchus) שהיה גדול הדו-חיים אי-פעם. למרות שהם קרובים לדו-חיים המודרניים, הם כנראה התפצלו מקבוצה אחרת. הדו-חיים המודרניים התפתחו מהקבוצה לפוספונדילים. על-משפחה Edopoidea משפחה Cochleosauridae משפחה Edopidae משפחה Dendrerpetontidae תת-סדרה Euskelia על-משפחה Dissorophoidea משפחה Amphibamidae משפחה Branchiosauridae משפחה Dissorophidae משפחה Micromelerpetontidae על-משפחה Eryopoidea משפחה Eryopidae - בה האירופס משפחה Parioxyidae משפחה Zatrachydidae קבוצה Limnarchia קבוצה Stereospondylomorpha על-משפחה Archegosauroidea משפחה Actinodontidae משפחה Archegosauridae - בה הארכגוזאורוס משפחה Intasuchidae משפחה Sclerocephalidae תת-סדרה Stereospondyli משפחה Peltobatrachidae משפחה Lapillopsidae משפחה Rhinesuchidae משפחה Lydekkerinidae קבוצה Capitosauria על-משפחה Mastodonsauroidea משפחה Heylerosauridae משפחה Mastodonsauridae משפחה Stenotosauridae אינפרא-סדרה Trematosauria על-משפחה Trematosauroidea - בה המיקרופוזאורוס על-משפחה Metoposauroidea - בה המטופוזאורוס על-משפחה Plagiosauroidea על-משפחה Brachyopoidea על-משפחה Rhytidosteoidea מדיה וקבצים בנושא טמנוספונדילים בוויקישיתוף טמנוספונדילים, באתר האנציקלופדיה של החיים (באנגלית)
ירחוני מלכותי

ירחוני מלכותי (שם מדעי: Lampris guttatus) הוא מין של דג גרם גדול ממשפחת הירחוניים השוכן באוקיינוס הפתוח. זהו הגדול שבדגי סדרתו, יחד עם דג משוט ענק. הירחוני הוא דג גדול שדומה לדג השמש אך קטן יותר ובעל סנפירים קצרים יותר. הדג יכול להגיע להיקף של 2 מטר ולשקול מעל 270 ק"ג. הוא בעל מבנה עגלגל וסנפירים ופיו צבועים באדום עם גוף מנוקד בלבן, פלג גוף עליון כחול ופלג גוף תחתון כחול בהיר יותר. העיניים גדולות וצהובות. דג זה בעל יכולת לא רגילה לדגים לשמור על חום גוף קבוע. הדג שוחה באוקיינוס והוא בעל תפוצה גלובלית, אך מעדיף את הימים הטרופיים ונפוץ הרחק מהחוף. ידוע על תפוצתו בעיקר בהוואי ובמערב אפריקה, בהם הוא מצוי במסעדות. הוא חי בעומק 50–500 מטר בחיפושים אחר דיונונים וקריל ולעיתים גם אחרי דגים קטנים. מדיה וקבצים בנושא ירחוני מלכותי בוויקישיתוף ירחוני מלכותי, באתר ITIS (באנגלית) ירחוני מלכותי, באתר NCBI (באנגלית) ירחוני מלכותי, באתר Animal Diversity Web (באנגלית) ירחוני מלכותי, באתר FishBase (באנגלית) ירחוני מלכותי, באתר GBIF (באנגלית) ירחוני מלכותי באתר הרשימה האדומה של IUCN
קרפיון סיאמי ענק

קרפיון סיאמי ענק (שם מדעי: Catlocarpio siamensis) הוא מין של דג גדול השייך למשפחת הקרפיוניים שבסדרת הקרפיונאים והוא מהווה את הגדול שבדגי הסדרה. הוא המין היחידי בסוגו. דג זה נדיר מאוד בטבע ומצוי רק בנהרות האסייתיים של הודו-סין: מיי קלונג (Mae Klong), מקונג וצ'או פראיה. דג זה הגיע לרמה של סכנת הכחדה גבוהה עקב ציד בלתי חוקי ופגיעה בבית גידולו. זהו הגדול שבקרפיונים והוא מגיע לאורך מקסימלי של 3 מטר ולמשקל מרבי של 300 ק"ג. ואולם עקב ציד ונדירות מעטים הפרטים הגדולים שנתפסים. רוב הדגים מגיעים לאורך 1.8 מטר ולמשקל של עד 150 ק"ג. הדג בעל קשקשים עבים בצבע שחור וראש מגודל. הוא נע לאיטו בזוגות וזולל עם פיו העגול אצות, פלנקטון, פירות שנפלו וצמחייה מימית ואולי גם יצורים קטנים. הדגים הגדולים חיים בעומק הנהרות אך בתקופות שונות מגיעים לאזורים רדודים יותר כמו שפלי נהר, מפלים ואף יערות מוצפים. הצעירים גדלים בבריכות קטנות ובביצות עד שהם נעשים גדולים מדי להם. מדיה וקבצים בנושא קרפיון סיאמי ענק בוויקישיתוף קרפיון סיאמי ענק, באתר ITIS (באנגלית) קרפיון סיאמי ענק, באתר NCBI (באנגלית) קרפיון סיאמי ענק, באתר Animal Diversity Web (באנגלית) קרפיון סיאמי ענק, באתר האנציקלופדיה של החיים (באנגלית) קרפיון סיאמי ענק, באתר FishBase (באנגלית) קרפיון סיאמי ענק, באתר GBIF (באנגלית) קרפיון סיאמי ענק באתר הרשימה האדומה של IUCN
אלתית גמלונית

אלתית גמלונית (שם מדעי: Oncorhynchus tshawytscha) היא מין של דג השייך למשפחת הסלמוניים. זהו אחד מהגדולים שבדגי הסלמון. אורכו של דג בוגר 61–90 ס"מ ומשקלו 4.5–22.7 ק"ג. נתפסו מספר פרטים באורך 150 ס"מ ובמשקל 60 ק"ג. דג זה בעל מבנה גמלוני ועם ראש מונמך מעט בעל לסתות עליונות הפונות מעלה ומתעקלות מטה. צבע הסלמון בגב צהוב-אפרפר מנוקד והחלק האחורי של הבטן ורוד והראש בהיר. ישנם פרטים כהים יותר מהרגיל. הסלמונים חיים רוב זמנם בצפון האוקיינוס השקט, אך עולים ליבשת כדי להשריץ. אוכלוסייה אחת נעה לעבר נהרות אמריקה הצפונית בין קליפורניה לאלסקה. אוכלוסייה אחרת נעה לעבר חופי אסיה מיפן עד לנהר פליבאם (Паляваам) שבסיביר. להקות הסלמונים מושכים אחריהם טורפים הכוללים דובים, זאבים ועופות מים. הם מושכים גם דייגים המצמצמים את אוכלוסיית הדגים לאורך החופים. הסלמון הופץ על ידי האדם למדינות בהם הוא לא חי במקור כמו ניו זילנד, פטגוניה והימות הגדולות של ארצות הברית. מדיה וקבצים בנושא אלתית גמלונית בוויקישיתוף אלתית גמלונית, באתר ITIS (באנגלית) אלתית גמלונית, באתר NCBI (באנגלית) אלתית גמלונית, באתר Animal Diversity Web (באנגלית) אלתית גמלונית, באתר האנציקלופדיה של החיים (באנגלית) אלתית גמלונית, באתר FishBase (באנגלית) אלתית גמלונית, באתר GBIF (באנגלית) אלתית גמלונית, באתר אנציקלופדיה בריטניקה (באנגלית)
סלמון סיבירי

סלמון סיבירי (שם מדעי: Hucho taimen) הוא מין של דג ממשפחת הסלמוניים הנחשב לגדול שבסדרת הסלמונאים. הוא חי בנהרות של סיביר. סלמון זה מצוי בנהרות הוולגה, פצ'ורה ומזרחה עד נהר יאנה (Yana River) בצפון, עד נהר אמור בדרום. ייתכן שהוא מצוי גם באזורים הארקטיים, בים הכספי או במונגוליה. דג זה הוא הגדול שבמיני הסלמונים ואורכו מגיע ל-70–120 ס"מ ומשקלו ל-15–30 ק"ג בממוצע. אולם נתפסו פרטים בגודל של 180 ס"מ ומשקל 105 ק"ג. משקלו של הדג תלוי בגילו ובכמות המזון שהוא אוכל. דגים בני 55 יכולים לשקול מעל 40 ק"ג. צבעו אפור כהה עם סנפירים קצרים ולסת גדולה. דג זה מצוי בנהרות ובמים מתוקים ולא בים והוא אוכל דגים קטנים יותר. סלמון הדנובה - מין קרוב מדיה וקבצים בנושא סלמון סיבירי בוויקישיתוף סלמון סיבירי, באתר ITIS (באנגלית) סלמון סיבירי, באתר NCBI (באנגלית) סלמון סיבירי, באתר האנציקלופדיה של החיים (באנגלית) סלמון סיבירי, באתר FishBase (באנגלית) סלמון סיבירי, באתר GBIF (באנגלית) סלמון סיבירי באתר הרשימה האדומה של IUCN